Mlo wa pamoja namna hiyo awali ulitafsiriwa kama njia ya kudumisha umoja, mshikamano na upendo lakini pia kama njia ya kumfundisha mtoto ama hata kumrekebisha mkubwa namna anavyo chota tonge, anavyotafuta ili asije akaiaibisha familia mbele za watu , ingawa kadri mabadiliko ya dunia tunamoishi utamaduni huu unadumishwa na wachache .

kama hiyo haitoshi,, ikumbukwe kwamba  katika baadhi ya familia hasa katika maeneo ya vijijini bakuli ya kunawia mikono kabla ya kula ilikuwa ni moja tu, na kila mwanafamilia alisafisha mikono kwa maji hayo.

Pengine ndiyo kudumisha upendo, kinyaa kiliwekwa pembeni na kwa hakika Mungu aliwasaidia mno, kwani hakuna aliyewahi kulalamikia maumivu ya tumbo kutokana na kunawa maji machafu, ama hata kuendesha,{kuhara} ingawa vimelea vya magonjwa vilikuwepo pengine ni kutokuwa na  elimu  ya usafi na kujikinga na vimelea vya maradhi yatokanayo na uchafu.

Tamasha la chakula Zanzibar.

 "Tunakaa duara moja mkekani  na kula kwa pamoja na sijawahi kuendesha wala kuum... Endelea na makala kwa vibambo vingine 4000 isizidi:
wa tumbo hata siku moja mimi , sasa mambo yamegeuka, kila mmoja anawe mwenyewe tena ale kwenye sahani yake, na tena nawaona wakishachukua chakula kila mmoja anatafuta sehemu yake anakula peke yake.

Hali hii kwa hakika inapunguza  ushirika na upendo miongoni mwa jamii haswa sisi waswahili huu usasa si utamaduni wetu" anatoa uzoefu wake bibi Kibena Magoso, ambaye ni hafidhina wa kudumisha mila na tamaduni za asili .

Kuna utofauti mkubwa mtoto akila chakula na wenzake na pale anapokula mwenyewe

Faida nyingine ya kula kwa pamoja kwenye sinia mlilolizunguuka ni kumpa mtoto mazoezi ya kutumia akili yake kwa haraka, kwani wakati wa kula hapo zamani ukizubaa unaweza usishibe  mlo huo kwani kila mmoja anakuwa na kasi yake ya ukataji matonge.

Hivyo inamlazimu mlaji kwa ujumla kujitahidi kutafuna kwa haraka na hii ilimsaidia mtoto au mtu mzima kutokuwa  mzembe kwani ubongo wake ulikuwa ukifanya kazi kwa kasi namna ya kuchota tonge jingine mpaka atakaposhiba.

Desturi ya kila mmoja kula katika sahani yake

Wakati huu  kutokana na mabadiliko ya sayansi na teknolojia na binadamu kuingia katika mtindo mpya wa maisha , imelazimu desturi zenye kujenga umoja na mshikamano kuvunjwa na kuonekana hazifai.

Wataalamu wa afya sasa, wao ndiyo wamekata mzizi wa fitina, kwa kutoa maelekezo ya kujikinga na maradhi ya kuambukiza kutokana na vimelea vya magonjwa hayo.

Kutokana  na usasa, mijini hali hii ya mambo leo imeshamiri na kila mmoja kushughulika kujali afya yake  kila mmoja anakula kwa kutumia  sahani yake na kwa wakati wake na sio kama zamani kula kwa ushirika  na kwa wakati mmoja.

Mtaalamu wa sayansi ya chakula kutoka chuo cha  Clemson huko  South Carolina, amepima uwezekano wa bakteria kusambaa kwa watu kama wakichomvya katika bakuli moja kwa mara kadhaa.

Alifanya utafiti kwa kuwataka watu tisa kujitolea kula kwa ushirika katika sahani moja na kuchonvya mara sita katika bakuli moja. 

Idadi ya vimelea vya maradhi ambavyo vilienea vilikuwa  elfu kumi.

Aidha mtaalamu huyo amesema kuenea kwa vimelea vya maradhi hutegemea...